recursal/SuperWikiNEXT-32B huggingface dataset:
**ராட்கிளிப்** (**Cyril John Radcliffe, 1st Viscount Radcliffe**), (30 மார்ச் 1899 – 1 ஏப்ரல் 1977) பிரித்தானிய நாட்டின் வழக்கறிரும், நீதியரசரும் ஆவார். 1947-இல் பிரித்தானிய இந்தியாவை இந்தியா-பாகிஸ்தான் நாடுகளாக பிரிக்கும் போது நாடுகளின் எல்லைகளை வரையறுத்து வழங்கியவர். மேலும் இங்கிலாந்தின் வார்விக் பல்கலைகழகத்தின் துணை வேந்தராக 1965 – 1977 முடிய பதவி வகித்தவர். 

இந்தியத் துணைக்கண்டத்தில் பிரித்தானியக் குடியேற்ற நாடுகள் 1947, 1948 களில் விடுதலை அடைந்து இந்தியா, பர்மா, இலங்கை, பாகிஸ்தான் என நான்கு தனிநாடுகளாயின. தனிநாடாக இருந்த சிக்கிம் இவ்வரைபடத்தில் காட்டப்படவில்லை.
இந்தியப் பிரிவினைக்குப் பின்னர் 17 ஆகஸ்டு 1947 அன்று சிரில் ராட்கிளிப் தலைமையிலான எல்லை வரையறை ஆணையம் இந்தியா – பாக்கிஸ்தானைப் பிரிக்கும் எல்லைக்கோடுகளை வரையறை செய்து முடிவு செய்தது.. எனவே இந்த எல்லைகோட்டிற்கு ராட்கிளிஃப் கோடு எனப்பெயர் பெற்றது.

இதனையும் காண்க
--------------

* ராட்கிளிஃப் கோடு
* இந்தியப் பிரிவினை

மேற்கோள்கள்
-----------

1. ↑  Boundary Commission
2. ↑  p. 482, Read, A. and Fisher, D. (1997). The Proudest Day: India's Long Road to Independence. New York: Norton.
3. ↑  How were the India-Pakistan partition borders drawn?

மேலும் படிக்க
-------------

* Chester, Lucy P. Borders and Conflict in South Asia: The Radcliffe Boundary Commission and the Partition of Punjab. Manchester UP, 2009.
**துணுக்காய் பிரதேச செயலாளர் பிரிவு** இலங்கையின் முல்லைத்தீவு மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே வன்னியில் அமைந்துள்ளது. இப் பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது. ஆலங்குளம், அமைதிபுரம், அம்பலப்பெருமாள்குளம், அனிச்சியன்குளம், இயங்கன்குளம், கல்விளான், கோட்டைகட்டியகுளம், மல்லாவி, பழையமுறிகண்டி, பாரதிநகர், புகழேந்திநகர், புத்துவெட்டுவான், தெண்ணியான்குளம், தேராங்கண்டல், திருநகர், துணுக்காய், உயிலங்குளம், யோகபுரம் ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் கிளிநொச்சி மாவட்டமும்; மேற்கில் கிளிநொச்சி மாவட்டமும், மன்னார் மாவட்டமும்; தெற்கிலும், கிழக்கின் ஒரு பகுதியிலும் மாந்தை கிழக்கு பிரதேச செயலாளர் பிரிவும், கிழக்கின் எஞ்சிய பகுதியில் ஒட்டுசுட்டான் பிரதேச செயலாளர் பிரிவும் எல்லைகளாக உள்ளன.

இப்பிரிவு 329 சதுர கிலோமீட்டர் பரப்பளவு கொண்டது.

இங்குள்ள கிராமசேவையாளர் பிரிவுகள்
---------------------------------

இது முழுமையான பட்டியல் அல்ல.

* பாரதிநகர்

புகழேந்திநகர்
முல்/16 - துணுக்காய்
முல்/17 - கல்விளான்
முல்/18
முல்/19
முல்/20
முல்/21
முல்/22
முல்/23
முல்/24
முல்/25
முல்/26
முல்/27
முல்/28
முல்/29
முல்/30
முல்/31 - அணிஞ்சியன்குளம்
முல்/32
முல்/33
முல்/34
முல்/35 - கோட்டைகட்டியகுளம்

மேற்கோள்கள்
-----------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளி இணைப்புக்கள்
-----------------

* முல்லைத்தீவு மாவட்ட நிர்வாகப் பிரிவுகளைக் காட்டும் நிலப்படம்
[*தொடர்பிழந்த இணைப்பு*]

| * பா
* உ
* தொ
முல்லைத்தீவு மாவட்டப் பிரதேசச் செயலாளர் பிரிவுகள் |
| --- |
| 
* மாந்தை கிழக்கு பிரதேச செயலாளர் பிரிவு
* கரைதுறைப்பற்று பிரதேச செயலாளர் பிரிவு
* ஒட்டுசுட்டான் பிரதேச செயலாளர் பிரிவு
* புதுக்குடியிருப்பு பிரதேச செயலாளர் பிரிவு
* துணுக்காய் பிரதேச செயலாளர் பிரிவு
* வெலிஓயா பிரதேச செயலாளர் பிரிவு

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/தையோசுபைரோசு|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***தையோசுபைரோசு ஆப்போசிட்போலியா*** ***(Diospyros oppositifolia)*** என்பது கருங்காலி குடும்பத்தில் உள்ள ஒரு வகை மரமாகும், இது எபினேசியே குடும்பம் சார்ந்தது. இது இலங்கையை மட்டுமே இயலிடமாகக் கொண்டது .

பரவல்
-----

இந்த மரம் தென்மேற்கு இலங்கையில் மட்டுமே உள்ளது.

வாழ்விடமும் சூழலியலும்
----------------------

மரம் தாழ்நில மழைக்காடு வாழ்விடங்களில் வளரும்.

அச்சுறுத்தல்கள்
---------------

இது ஒரு அழிந்து வரும் இனமாகும் .

மேற்கோள்கள்
-----------

1. 1 2  World Conservation Monitoring Centre (1998). "*Diospyros oppositifolia*". *IUCN Red List of Threatened Species* **1998**: e.T30862A9577930. doi:10.2305/IUCN.UK.1998.RLTS.T30862A9577930.en.. பார்த்த நாள்: 19 November 2021.

வெளி வளங்கள்
------------

* ஹெர்பேரியம் மாதிரி
**கெர்ட் ஹான்பர்க்** (30 மே 1969, பிரெட்ஸ்ட்ரூப்) டென்மார்க்கைச் சேர்ந்த ஒரு முன்னாள் பன்னாட்டு வேகவழி விசையுந்து ஓட்டுனர் ஆவார். டேனிய இளையோர் வாகையர் பட்டத்தை வென்ற பிறகு 1988 ஆம் ஆண்டில் கிராட்லி வேகவழி அணியினரிடம் சேர்ந்தார். அவர் 1989 ஆம் ஆண்டில் 21-வயதுக்குக் கீழுள்ளோருக்கான உலக வாகையர் பட்டத்தை வென்றார். 1991-ம் ஆண்டு குழுவினர் உலகக் கோப்பையைை வென்ற டென்மார்க் வேகவழி அணியில் உறுப்பினராக இருந்தார். பின்னர் 1992-ம் ஆண்டில் தனியோருக்கான உலக இறுதிப்போட்டியில் மூன்றாவது இடத்தைப் பிடித்தார்.

அவர் இங்கிலாந்தில் கிராட்லி ஹீதன்ஸ் அணிக்கும் சுவீடனில் டக்கர்னா அணிக்கும் விசையுந்து ஓட்டியுள்ளார்.

உலக இறுதிப்போட்டியில்
---------------------

### தனிநபர் உலக வாகையர் பட்டம்

* 1991 - சுவீடன் குத்தபோரிய, உல்லவி - இருப்பு - விசையுந்தை ஓட்டவில்லை
* 1992 - போலந்து விராத்ஸ்சாஃப், ஒலிம்பிக் விளையாட்டரங்கம் - **மூன்றாவது** - 10 புள்ளிகள்

### குழுவினர் உலகக் கோப்பை

* 1989 - ஐக்கிய இராச்சியம் பிராட்போர்டு, ஓட்சல் விளையாட்டரங்கம் - (ஹான்ஸ நீல்சன் / எரிக் குண்தர்சன் / யான் யோகன்சன் / பிரையன் கார்கர் ஆகியோருடன் இணைந்து) - **இரண்டாவது** - 34 புள்ளிகள் (9)

குறிப்புகள்
-----------

1. ↑  Oakes, P (1991). *1991 Speedway Yearbook*. ISBN 0-948882-20-4
**பில் இலியர்** (*Bill Hillier*) இலண்டன் பல்கலைக்கழகத்தில், கட்டிடக்கலை மற்றும் நகர உருவவியல் துறைப் பேராசிரியர். இவர் பட்டப்படிப்புக்கான பார்ட்லெட் பள்ளியின் தலைவராகவும், இலண்டன் பல்கலைக் கழகக் கல்லூரியின் வெளித் தொடரமைப்பு ஆய்வகத்தின் (Space Syntax Laboratory) இயக்குனர் ஆகவும் உள்ளார். கட்டிடங்கள், நகரங்கள் போன்றவற்றில் வெளிசார் கோல அமைப்புக்கள் தொடர்பிலான பகுப்பாய்வு முறைகளை அறிமுகம் செய்த முன்னோடி இவரே ஆவார். இது தொடர்பான கோட்பாடும், கருவிகளும், வழிமுறைகளும் ஒருங்கே வெளித் தொடரமைப்பு (Space Syntax) என அழைக்கப்படுகின்றது.

இவர், ஜூலியேன் ஆன்சன் என்பவருடன் சேர்ந்து "வெளியின் சமுதாய ஏரணம்" (Social Logic of Space) என்னும் நூலை எழுதினார். வெளித் தொடரமைப்பு தொடர்பான அடிப்படைகளை இலியர் இந் நூலில் விளக்கியுள்ளார். இது தவிர, 1996 ஆம் ஆண்டில் வெளித் தொடரமைப்புக் கோட்பாட்டின் பிந்திய வளர்ச்சிகளையும், அது தொடர்பிலான பிற்கால ஆய்வுகளையும் உள்ளடக்கி "வெளியே இயந்திரம்" (Space is the Machine) என்னும் விரிவான நூலொன்றையும் எழுதியுள்ளார். இவற்றுடன், வெளி தொடர்பிலும், வெளித் தொடரமைப்பு, கட்டிடக்கலைக் கோட்பாடு என்பவ்ன தொடர்பிலும் பல கட்டுரைகளையும் எழுதியுள்ளார்.

குறிப்புக்கள்
-------------

1. ↑  Hillier, Bill. and Hanson, Julienne. *Social Logic of Space", Cambridge University Press, 1984.*
2. ↑  Hillier, Bill. *Space is the Machine", Cambridge University Press, 1996.*
**குண் தெமூர்** (மொங்கோலியம்: Гүнтөмөр; மொங்கோலிய எழுத்துமுறை: ᠭᠦᠩ ᠲᠡᠮᠦᠷ; மரபுவழிச் சீனம்: 坤帖木兒) என்பவர் வடக்கு யுவான் அரசமரபின் ஒரு ககான் ஆவார். இவர் 1400 - 1402இல் ஆட்சிபுரிந்தார். *எர்தெனீன் தோப்சி* நூலின்படி, குண் தெமூர் எல்பெக் நிகுலேசுக்சி கானின் மூத்த மகன் ஆவார். ஆனால், *சசரத் உல் அத்ரக்* மற்றும் *அபீப் அல் சியார்* போன்ற நூல்களின் பதிவுப்படி இவர் செங்கிஸ்கானின் பிற வழித்தோன்றல் என்று குறிப்பிடப்படுகிறது. இவர் ஒருவேளை அரிக் போகேயின் வழித்தோன்றலாக இருந்திருக்க வாய்ப்புள்ளது. இவரது பெயரான குண் தெமூருக்கு மொங்கோலிய மொழியில் "(சிந்தனை இன்பத்தில் ) ஆழ்ந்த நாட்டமுடைய இரும்பு" என்று பொருள்.

ஆட்சி
-----

அமியில் இருந்த காரா தெல் அரசின் மீது தனது அதிகாரத்தை நிலை நிறுத்தும் ஒரு முயற்சியாக மிங் அரசமரபுடன் இணைந்த என்கே தெமூரை குண் தெமூர் கொன்றார்.

1402இல் குண் தெமூர் குலிச்சியால் தோற்கடிக்கப்பட்டார். குலிச்சி ஒருவேளை அருக்தையுடன் கூட்டணியில் இருந்திருக்கலாம் என்று கருதப்படுகிறது. இதன் விளைவாகக் குலிச்சி குண் தெமூரைக் கொன்றார். இவரது இறப்பிற்குப் பல மாதங்கள் கழித்து வடக்கு யுவான் அரசமரபின் அரியணைக்கு இவரது தம்பி ஒல்ஜெயி தெமூர் கான் புண்ணியசிறீ பதவிக்கு வந்தார்.

மேற்கோள்கள்
-----------

1. ↑  Tsagaan Sechen-Erdenyin Tobchi
2. ↑  Chinggisid rulers (part 1)
3. ↑  宝音德力根, Buyandelger (2000). "15世紀中葉前的北元可汗世系及政局 (Genealogy and political situation of the Northern Yuan Khans of the mid-15th century)". *蒙古史研究 (Mongolian History Research)* **6**: 132–136.
4. ↑  The Cambridge History of Inner Asia: The Chinggisid Age, (edited by Nicola Di Cosmo, Allen J. Frank and Peter B. Golden), September 28, 2009. ISBN 978-0521849265. p. 162.

|  |
| --- |
| குண் தெமூர் கான் **போர்சிசின் குடும்பம்** **இறப்பு:** 1402 |
| ஆட்சியின் போது இருந்த பட்டம் |
| முன்னர்**எல்பெக் நிகுலேசுக்சி கான்** | **வடக்கு யுவானின் ககான்**1400–1402 | பின்னர்**ஒருக் தெமூர் கான்** |
**மாயா கசல்** ( **Maya Ghazal)** சிரியா நாட்டின் உள்நாட்டு போரிலிருந்து தப்பிய லட்சக்கணக்கான அகதிகளில் ஒருவராவார். 2021 ஆம் ஆண்டு முதல் ஐ.நா அகதிகள் முகமையின் சிரிய - பிரித்தானிய நல்லெண்ணத் தூதராக உள்ளார்.

சுயசரிதை
--------

2015 ஆம் ஆண்டு 16 ஆவது வயதில் மாயா கசல் தனது தாய் மற்றும் இரண்டு இளைய சகோதரர்களுடன் சிரியாவின் தமாசுகசு நகரில் இருந்த வீட்டை விட்டு வெளியேறி இங்கிலாந்துக்குச் செல்ல வேண்டிய கட்டாயம் ஏற்பட்டது. அங்கு இவர்கள் ஓராண்டிற்கு முன்பே இங்கிலாந்திற்கு வந்திருந்த இவரது தந்தையுடன் மீண்டும் இணைந்தனர்.

கசல் இந்த நடவடிக்கையை தனது சிறந்த புதிய தொடக்கமாக பார்த்தார். இவருக்கு பெரிய நம்பிக்கைகளும் கனவுகளும் இருந்தன. வாழ்க்கை ஒருவித இயல்பு நிலைக்குத் திரும்பும் என்ற நம்பிக்கையுடன் இருந்தார். ஆனால் துரதிர்சுடவசமாக இது நடக்கவில்லை. பல்வேறு களங்கத்தையும் விரோதத்தையும் கசல் அனுபவித்தார். ஆறு ஆண்டுகளுக்கு முன் பிரிட்டனில் இவருக்கு அகதி நிலை வழங்கப்பட்டது. ஆனால் தனது கல்வியை பெற கடுமையாக கசல் போராட வேண்டியிருந்தது. அவர் தற்போது ஒரு விமானியாக கசல் தகுதி பெற்றுள்ளார்.

மேற்கோள்கள்
-----------

1. ↑  Refugees, United Nations High Commissioner for. "Maya Ghazal" (in en). .
2. ↑  "مايا غزال.. أول لاجئة سورية تحصل على رخصة قيادة طائرة" (in ar). 2021-06-19. .
3. ↑  Freeman, Liam. "Meet Maya Ghazal, the First Female Syrian Refugee Pilot" (in en-US). . 
[*தொடர்பிழந்த இணைப்பு*]
4. ↑  "BBC Sounds - We Can Change The World, Refugee Rights with Maya Ghazal" (in en-GB). .
5. ↑  "مايا غزال.. أول لاجئة سورية تحصل على رخصة قيادة طائرة" (in ar). 2021-06-19. .
6. ↑  "مايا غزال.. أول لاجئة سورية تحقق حلمها بـ"الطيران"" (in ar) இம் மூலத்தில் இருந்து 2021-06-24 அன்று. பரணிடப்பட்டது.. .
7. ↑  Freeman, Liam. "Meet Maya Ghazal, The World’s First Female Syrian Refugee Pilot" (in en-GB). . 
[*தொடர்பிழந்த இணைப்பு*]
8. ↑  Refugees, United Nations High Commissioner for. "First solo flight shows sky's the limit for refugees" (in en). .
9. ↑  "சிரியா அகதியாக, துயரங்கள், தடைகளைக் கடந்து விமானி பயிற்சி பெற்ற பெண்ணின் கதை" (in ta). .
**பியாண்ட் தி கிளவுட்ஸ்** (***Beyond the Clouds***) என்பது 2018 ஆண்டைய இந்திய நாடகத் திரைப்படம். இதை எழுதி, இயக்கியவர் மசித் மசிதி ஆவார். படமானது ஜீ ஸ்டுடியோஸ்  பதாகையின் கீழ் தயாரிக்கப்பட்டது. படத்தில் நட்சத்திரமாக இஷான் காதிர் என்பவர் அறிமுகப்படுத்தப்பட்டுள்ளார். இவர்  மும்பை நகரில் போதை மருந்து விற்கும் ஆமிர் என்ற பாத்திரத்தில் நடித்துள்ளார் ஆமிரின் சகோதரியான தாரா என்னும் பாத்திரத்தில் மாளவிகா மோகனன் நடித்துள்ளார். தாரா ஒரு கண்டிப்பான வணிகரிடம் (கௌதம் கோஸ்) பணிபுரிகிறார். இந்தத் திரைப்படத்தின் கதையானது உடன்பிறப்புகளுக்கு இடையே உள்ள பிணைப்பை மையமாகக் கொண்டதாக உள்ளது.

இப்படத்தின் தயாரிப்புத் திட்டப் பணிகள் 2016 ஆகத்தில் துவங்கியது. படத்தின் முதன்மைப் படப்பிடிப்புப் பணிகள்  2017 சனவரி மாதம் முதல் மும்பை நகரில் தொடங்கி, செய்பூருக்கு அருகில் உள்ள சம்பாரில் தொடர்ந்து, 2017 மே 6 அன்று மும்பையில் முடிவடைந்தது. வணிக வெளியீட்டுக்கு முன்பு, திரைப்படமானது 2017 அக்டோபர் முதல் 2018 பெப்ரவரிவரை சர்வதேச திரைப்பட விழாக்களில் திரையிடப்பட்டது. மேலும் இது இந்திய சர்வதேச திரைப்பட விழாவில் 2017 நவம்பர் 20 அன்று திரையிடப்பட்டது. பியாண்ட் தி க்ளவுட்ஸ் படமானது மஷித் மஜிதி இயக்கிய முஹம்மத்: மெஸென்ஜர் ஆஃப் காட் திரைப்படத்துக்கு அடுத்து இசையமைப்பாளர் ஏ. ஆர். ரகுமானுடன் கூட்டணி சேர்ந்த இரண்டாவது படம் ஆகும்.

2018 ஏப்ரல் 20 அன்று இந்தியாவில் வெளியிடப்பட்ட இந்த படம் கலவையான விமர்சனங்களைப் பெற்றது. இந்தத் திரைப்படமானது முன்னணி பாத்திரங்களை ஏற்றவர்களின் நடிப்பு மற்றும் ஒளிப்பதிவுக்காக பாராட்டப்பட்டது, ஆனால் இயக்கம் மற்றும் யூகிக்கக்கூடிய கதையோட்டத்திற்காக படம் விமர்சிக்கப்பட்டது.

நடிகர்கள்
---------

* இஷான் காதிர் - ஆமிர்
* மாளவிகா மோகனன் - தாரா
* கௌதம் கோஸ் - அக்‌ஷி
* ஜி. வி. சாரதா -  ஜும்பா
* தன்னிஸ்த சட்டர்ஜி
* தவாணி ராஜேஷ்
* மியா மால்கர்
* ஹெபே ஷா

கதை
---

தாராவும் ஆமிரும் உடன்பிறப்பான அக்காள் தம்பி ஆவார் இவர்களின் பெற்றோர், மகிழுந்து விபத்து ஒன்றில் மரணமடைய, அவர்கள் ஆதரவற்றவர்களாகிறார்கள். தாராவுக்குத் திருமணமாகிறது. அவளுடைய கணவன், குடிகாரன். தினமும் குடித்துவிட்டு, அக்காவையும் தம்பியையும் அடிப்பதுவே அவன் வாடிக்கை. ஒரு நாள், தாராவை விட்டு பிரியும் ஆமிர் போதைப் பொருள் வியாபாரம் செய்யும் கும்பல் ஒன்றிடம் வேலைக்குச் சேர்கிறான். அந்தக் கும்பல் தரும் பொட்டலங்களை வாடிக்கையாளர்களிடம் கொண்டுசேர்ப்பதுதான் அவனுடைய வேலை.

இதற்கிடையில் தாரா கணவனை விட்டுப் பிரிந்து, வேலைக்குச் சேர்கிறாள். அவள் வேலை செய்யும் இடத்தில் அக்ஷி எனும் ஒருவன், அவளை வல்லுறவு செய்ய முயல்கிறான். அப்போது தாரா அவனைத் தாக்குவதால், அவன் மயக்கமடைந்து. ஆபத்தான நிலையில் மருத்துவமனையில் சேர்க்கப்படுகிறான். இதனால் தாரா, சிறைக்குச் செல்கிறாள். அக்ஷி உயிருடன் மீண்டு வந்தால் ஒழிய, அவள் விடுதலை பெற முடியாத சூழல் ஏற்படுகிறது. இந்நிலையில், அவளின் விடுதலைக்கு முயல்கிறான் ஆமிர். அவனால் அது முடிந்ததா என்பதுதான் மீதிப் படம்.

மேற்கோள்கள்
-----------

1. ↑  "Film Review: ‘Beyond the Clouds’". Variety. .
2. ↑  IANS (1 March 2017). "Heeba Shah to star in Majid Majidi's Beyond The Clouds". *தி நியூ இந்தியன் எக்சுபிரசு*.. பார்த்த நாள்: 8 April 2018.
**ஹியூகோ வுட்** (*Hugo Woods*) (-1933) ஹியூகோ பிரான்சிஸ் அன்றேவ் வுட் என்று அறியப்படும் இவர் ஆங்கிலேய அரசால் 1855 ஆம் ஆண்டு காடுகளைப்பாதுகாக்கும் சட்டம் இயற்றி அதன் வழிவகையின் மூலம் 1915 ஆம் ஆண்டு அனுப்பப்பட்ட வனக் காவலர் ஆவார். இவர் இந்தியாவில் தமிழ் நாட்டுக்கும் கேரளாவிற்கும் இடைப்பட்ட மேற்கு தொடர்ச்சி மலையும், கிழக்குத் தொடர்ச்சி மலையும் இணையும் இடத்தில் பாதுகாக்கப்பட்டு வரும் ஆனைமலைப் பகுதியில் இருக்கும் காடுகளை அழிக்காமல் பாதுகாக்க அனுப்பப்பட்டார்.

அப்போதே இந்திய வனப் பணி படித்த இவர் டாப்சிலிப் பகுதியில் அமைந்துள்ள உலாந்தி பள்ளத்தாக்கில் மவுன்ட் ஸ்டுவர்ட் என்ற காடுகளின் நடுவே அமைக்கப்பட்ட தனி வீட்டில் குடியேறி வாழ்ந்தார். இவரின் மரணத்திற்குப் பின்னர் இவரின் உடல் இக்காடுகளுக்கிடையே நல்லடக்கம்  செய்யப்பட்டுள்ளது.

மேற்கோள்கள்
-----------

1. ↑  ஆனைமலையின் சிற்பி ‘ஹியூகோ வுட்’﻿: இந்திய காடுகளை நேசித்த ஆங்கிலேய வன அலுவலர்﻿ தி இந்து தமிழ் 24 டிசம்பர் 2016
2. ↑  Hugo Wood: The man who saved the Western Ghats லைவ் மின்ட் சன்டே 27 டிசம்பர் 2017
3. ↑  
[*தொடர்பிழந்த இணைப்பு*]

* On the trail of a legend, நாளிதழ்: தி இந்து; நாள்: ஜூன் 2, 2008.
**பெருஞ்சேரி வாகீசுவரர் கோயில்** மயிலாடுதுறை மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் மயிலாடுதுறை மாவட்டத்தில் மயிலாடுதுறை அருகே பெருஞ்சேரி என்னுடமித்தில் அமைந்துள்ளது.

இறைவன், இறைவி
-------------

இக்கோயிலின் மூலவராக வாகீசுவரர் உள்ளார். கிழக்கு நோக்கிய நிலையில் உள்ளார். ஆவுடையார் சதுர வடிவில் காணப்படுகிறார். இங்குள்ள இறைவி சுவாதந்தரநாயகி என்று அழைக்கப்படுகிறார். கோயிலின் தல விருட்சம் பன்னீர் மரம் ஆகும்.

அமைப்பு
-------

கோயில் வாயில் கிழக்கு நோக்கிய நிலையில் உள்ளது. அடுத்து உள்ள திருச்சுற்றில் முதலில் கொடி மரம், நந்தி, பலி பீடம் ஆகியவை காணப்படுகின்றன. மூன்று நிலை ராஜ கோபுரத்தை அடுத்து மற்றொரு மண்டபம் உள்ளது. மண்டபத்தில் வலது புறம் அம்மன் சன்னதி அமைந்துள்ளது. மகாமண்டபத்தை அடுத்து கருவறையில் மூலவர் உள்ளார். விமானம் இந்திர விமான அமைப்பைச் சார்ந்ததாகும். திருச்சுற்றில் சரசுவதி சிவனை பூசிக்கும் சிற்பம் காணப்படுகிறது. தேவக்கோட்டத்தில் விநாயகர், சரசுவதி, தட்சிணாமூர்த்தி, அண்ணாமலையார், பிரம்மா, துர்க்கை ஆகியோர் உள்ளனர். திருச்சுற்றில் மேற்கில் வள்ளி தெய்வானையுடன் கூடிய சுப்பிரமணியரும், கஜலட்சுமியும் உள்ளனர். அருகே வடக்கில் சண்டிகேசுவரர் சன்னதி உள்ளது. வட கிழக்கில் நவக்கிரகங்கள் காணப்படுகின்றன. கிழக்கு திருச்சுற்றில் நான்கு பைரவர் சிலைகள் காணப்படுகின்றன.சிவராத்திரி இக்கோயிலில் சிறப்பாகக் கொண்டாடப்படுகிறது.

தல வரலாறு
---------

சிவனை அழைக்காமல் தக்கன் யாகம் நடத்தியபோது அதில் தேவர்களும், பிரம்மாவும் கலந்துகொண்டனர். பார்வதிதேவி அழைக்காமல் வந்த நிலையில் அவமானப்பட, அதனை அறிந்த சிவன் கோபமடைந்தார். உக்கிரமடைந்த வீரபத்திரர் கோபமடைந்து யாகத்தை அழித்ததுடன் அதில் பங்கேற்ற அனைவரையும் தண்டித்தார். வீரபத்திரனால் பாதிக்கப்பட்ட சரசுவதி தன் கணவரிடம் இந்நிலை குறித்து வருந்திக் கூறினாள். தவத்தால் எதனையும் அடையலாம் என பிரம்மா கருத்து கூற சரசுவதி இங்கு கோயில் கொண்டுள்ள சிவன் முன்பாக தவம் இருந்து தன் குறை நீங்கப் பெற்றாள்.

மேற்கோள்கள்
-----------

1. 1 2 3 4  அருள்மிகு வாகீஸ்வரர் திருக்கோயில், தினமலர் கோயில்கள்
**இராமராஜபுரம் முத்தாலம்மன் கோயில்** தமிழ்நாட்டில் திண்டுக்கல் மாவட்டம், இராமராஜபுரம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் முத்தாலம்மன் சன்னதியும், விநாயகர், காளியம்மன், பகவதியம்மன், அய்யனார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. வைகாசி மாதம் கடைசி நாள் முக்கிய திருவிழாவாக நடைபெறுகிறது. ஐப்பசி மாதம் திபாவளி திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
இலங்கை, இந்தியா போன்ற வெப்ப மண்டல நிலப்பரப்புகளில் வளரும் மரம் **தென்னை** ஆகும். தென்னையின் அனைத்து பகுதிகளும் பயன்மிக்கவை. சிறப்பாக தேங்காய் தென்னிந்திய சமையலில் முக்கிய இடத்தைப் பெறுகிறது.

வளர் இயல்பு
-----------

மணற்பாங்கான நிலத்தில் வளரவல்ல தென்னை, உப்புநீரைத் தாங்கி வளரக் கூடியது. நல்ல மழையும் சூரியஒளியும் கிடைக்கும் இடங்களில் இது நன்கு வளரும். தென்னை மரம் 30 மீ வரை வளரக் கூடியது. இதற்கு கிளைகள் கிடையாது. இதன் உச்சியில் இருக்கும் தென்னை ஓலை 4-6 மீ நீளமுடையது.

தென்னை வளர்ப்பு
---------------

அடிமரம்/தண்டு

கும்பமேளாவில் தேங்காய்கள்
தென்னை உலகில் 80-க்கும் மேற்பட்ட நாடுகளில் வளர்க்கப்படுகிறது. தேங்காய் உற்பத்தி ஆண்டுக்கு 61 மில்லியன் டன்களாகும். இந்தோனேசியா, பிலிப்பைன்சு, இந்தியா ஆகிய மூன்று நாடுகளே எப்போதும் முன்னணியில் இருந்து வருகின்றன.

இந்தியாவில் தமிழகம், கேரளா, கர்நாடகம் மற்றும் ஆந்திரா போன்ற மாநிலங்களில் தென்னை அதிகளவில் வளர்க்கப்படுகிறது.

தென்னையில் இருந்து பெறப்படும் பயன்கள்
-------------------------------------

* இளநீர்
* தேங்காய் - தேங்காயிலிருந்து கிடைக்கும் புரத அமைப்பு, மனித உடலுக்கு மிகவும் ஏற்றதாக உள்ளது.[*மேற்கோள் தேவை*]

* தேங்காப்பால் - சமையலுக்கு
* தேங்காய்ப் பால்மா
* தேங்காப்பூ - சம்பல்
* உலர் தேங்காப்பூ - இனிப்புப் பண்டங்கள்

* கொப்பரை

* தேங்காய் எண்ணெய்
* பாம் ஆயில்

* தெழுவு
* கருப்பட்டி
* கள்ளு
* சிரட்டை

* நீருணவு உண்ணப் பயன்படுத்தப்படுவது
* பொட்டுச் சட்டியாகப் பயன்படுத்தப்படுவது
* இது இப்போது மரக்கன்றுகளை வளர்க்க சிறப்பாக பயன்படுத்தப்படுகிறது

* தென்னோலை

* கிடுகு
* ஈக்கிளைப் பயன்படுத்தி விளக்குமாறு செய்வார்கள்

* மரம்
* விறகு
* பொச்சுமட்டை

* பொச்சு மட்டையிலிருந்து பெறப்படும் தேங்காய் நாரில் இருந்து கயிறு தயாரிக்கப்படுகிறது.
* பாத்திரங்கள் கழுவ, நெருப்பு மூட்டப் பயன்படுத்தப்படுகிறது

* தேங்காய் நார் கழிவு மாடி தோட்டங்களுக்கு பயன்படுகிறது.
* விசிறி
* குருத்து - தோரணங்களுக்குப் பயன்படுத்தப்படுவது, மரபு மருத்துவம்
* குரும்பட்டி - தேர் போன்ற தானே செய்தல் விளையாட்டுப் பொருட்கள்

பொதுவான இரகங்கள்
----------------

தென்னையில் பல இரகங்கள் உள்ளன என்றாலும் பொதுவாக நெட்டை, குட்டை என இரண்டு இரகங்களும் அவற்றிலிருந்து இனக்கலப்பு செய்யப்பட்ட வீரிய ஒட்டு இரகங்கள் என வேறு இரகங்களும் காணப்படுகின்றன.

நெட்டை ரகம்
-----------

நெட்டை இரக தென்னை என்பது 60 அடி உயரம் வரை வளரக்கூடியது. சுமார் 40 மட்டைகள் வெளிவந்தபின் முதல் பாளை வெளிவரும். இதில் கிழக்கு கடற்கரை நெட்டை. மேற்கு கடற்கரை நெட்டை. வேப்பங்குளம் என மூன்று வகைகள் உள்ளன. 

### குட்டை ரகம்

குட்டை இரக தென்னை என்பது 30 - 40 வருட வாழ்நாள் கொண்டவை. 3-4 ஆண்டுகளில் காய்ப்புக்கு வரும். கொப்ரையின் அளவு மற்றும் தரம் நெட்டை ரகத்தைவிட குறைவு. இது பெரும்பாலும் இளநீருக்காக சாகுபடி செய்யப்படுகிறது. இதில் கங்கா பந்தன், சௌகாட் ஆரஞ்சு, சௌகாட் பச்சை, மலாயன் பச்சை, மலாயன் மஞ்சள் போன்ற வகைகள் உள்ளன.

### வீரிய ஒட்டு ரகம்

நெட்டை, குட்டை மற்றும் குட்டை, நெட்டை ஆகியவற்றை இணைத்து வீரிய ஒட்டு ரகங்கள் உருவாக்கப்படுகிறன. இவை விரைவில் வளர்ச்சியடைந்து மகசூல் தரவல்லது. இவற்றில் சந்திர சங்கரா, ஆனந்த கங்கா, வேப்பங்குளம் வீரிய ஒட்டு – 1, வேப்பங்குளம் வீரிய ஒட்டு – 2, வேப்பங்குளம் வீரிய ஒட்டு – 3 போன்ற வகைகள் உருவாக்கப்பட்டுள்ளன.

மேற்கோள்கள்
-----------

1. ↑  William J. Hahn (1997), Arecanae: The palms, tolweb.org
2. ↑
3. ↑  "காப்பகப்படுத்தப்பட்ட நகல்" இம் மூலத்தில் இருந்து 2017-11-19 அன்று. பரணிடப்பட்டது.. .
4. ↑  தமிழ்நாட்டுப் பாடநூல் கழகம். தொழிற்கல்வி மேல்நிலை இரண்டாம் ஆண்டு ப.எண்.46
**எடின்பரோ கோமகன் இளவரசர் பிலிப்பு** (*Prince Philip, Duke of Edinburgh*, பிறப்பு: **கிரேக்கம் மற்றும் தென்மார்க்கின் இளவரசர் பிலிப்பு**; 10 சூன் 1921 – 9 ஏப்ரல் 2021) ஐக்கிய இராச்சியத்தின் இரண்டாம் எலிசபெத்தின் கணவராவார். பிரித்தானியாவின் மிக நீண்டகாலம் வாழ்ந்த உடனுறை துணையும் அரசாட்சி புரியும் ஒருவரின் மிக முதுமையான வாழ்க்கைத்துணையும் ஆவார்.

இளவரசர் பிலிப்பு கிரேக்கம் மற்றும் தென்மார்க்கு அரச குடும்பங்களில், கிரேக்கத்தில் பிறந்தார். இவர் பிறந்து 18 மாதங்களில் இவரது குடும்பம் நாட்டிலிருந்து நாடு கடத்தப்பட்டது. பிரான்சு, செருமனி, ஐக்கிய இராச்சியம் ஆகிய நாடுகளில் கல்வி கற்றபின், 1939 இல், தனது 18-வது அகவையில், பிரித்தானிய அரச கடற்படையில் சேர்ந்தார். இரண்டாம் உலகப் போர் காலத்தில், நடுநிலக் கடல், பசிபிக் கடற்படைகளில் தனித்துவத்துடன் பணியாற்றினார்.

உலகப் போருக்குப் பிறகு, எலிசபெத்தை திருமணம் செய்ய ஐக்கிய இராச்சியத்தின் ஆறாம் ஜோர்ஜ் மன்னர் பிலிப்புக்கு அனுமதி வழங்கினார். 1947 சூலையில் அவர்களின் திருமண நிச்சயம் குறித்த அதிகாரபூர்வ அறிவிப்புக்கு முன்னர், இளவரசர் பிலிப்பு தனது கிரேக்க மற்றும் தென்மார்க்குப் பட்டங்களைக் கைவிட்டு, இயற்கையான பிரித்தானியராக மாறி, அவரது தாய்வழிப் பாட்டா, பாட்டிகளின் குடும்பப்பெயரான மவுண்ட்பேட்டனை ஏற்றுக்கொண்டு, பிலிப் மவுண்ட்பேட்டனானார். பிலிப்பு-எலிசபெத்து திருமணம் 1947 நவம்பர் 20 இல் நடைபெற்றது. "எடின்பரோ கோமகன்", "மெரியோனெத் கோமகன்", "கிரீனிச் பிரபு" ஆகிய பட்டங்களை மன்னர் ஜார்ச் அவருக்கு வழங்கினார். 1952 ஆம் ஆண்டில் எலிசபெத் மகாராணியாக முடிசூட்டியதை அடுத்து, பிலிப்பு தீவிர இராணுவ சேவையில் இருந்து விலகினார். 1957 இல் இவர் பிரித்தானிய இளவரசர் என்ற பட்டம் வழங்கப்பட்டது. பிலிப்புக்கு எலிசபெத்துடன் நான்கு குழந்தைகள் பிறந்தனர்: வேல்சு இளவரசர் சார்லசு; இளவரசி ஆன், யார்க் கோமகன் இளவரசர் ஆன்ட்ரூ; மற்றும் வெசெக்சு கோமகன் இளவரசர் எட்வர்டு ஆகியோர்.

மேற்கோள்கள்
-----------

1. ↑  Higham, Charles (1991), *Elizabeth and Philip: The Untold Story*, Sidgwick & Jackson, p. 73, ISBN 0283998873
2. ↑  "Prince Philip breaks royal record". Nine News. 18 ஏப்ரல் 2009 இம் மூலத்தில் இருந்து 2009-04-21 அன்று. பரணிடப்பட்டது... பார்த்த நாள்: 18 ஏப்ரல் 2009.
3. ↑  "No. 41009". *இலண்டன் கசெட்*. 22 February 1957. p. 1209.

அடிக்குறிப்பு
-------------

1. ↑   கிரெகொரியின் நாட்காட்டியில் சூன் 10,1921 அன்று பிறந்தார்.அவர் பிறந்த கிரீசில் மார்ச் 1,1923ஆம் ஆண்டு வரை யூலியின் நாட்காட்டி புழக்கத்தில் இருந்தது; அதன்படி பிறந்தநாள் மே 28, 1921 ஆகும்.

வெளி இணைப்புகள்
---------------

விக்கிமீடியா பொதுவகத்தில்,  
 ***எடின்பரோ கோமகன்***   
என்பதின் ஊடகங்கள் உள்ளன. 

* Royal.gov.uk- HRH Prince Philip, Duke of Edinburgh
* Duke of Edinburgh Award பரணிடப்பட்டது 2006-02-14 at the வந்தவழி இயந்திரம்
* ஐ.எம்.டி.பி இணையத்தளத்தில் இளவரசர் பிலிப்பு, எடின்பரோ கோமகன்
* In the Words of Prince Philip பரணிடப்பட்டது 2011-12-06 at the வந்தவழி இயந்திரம் - slideshow by *Life magazine*
**நாடோடி மன்னன்** என்பது 1958 ஆம் ஆண்டு வெளிவந்த தமிழ் அதிரடி சாகசத் திரைப்படமாகும். இப்படத்தின் மூலம் ம. கோ. இராமச்சந்திரன் திரைப்பட இயக்குநராக ஆனார். இத்திரைப்படத்தில் அவர் பி. பானுமதி, எம். என். ராஜம், பி. சரோஜாதேவி ஆகியோருடன் இரட்டை வேடத்தில் நடித்தார். எம். என். நம்பியார், பி. எஸ். வீரப்பா, எம். ஜி. சக்கரபாணி, டி. கே. பாலச்சந்திரன், சந்திரபாபு ஆகியோர் துணை வேடங்களில் நடித்தனர். 

18 இலட்சம் செலவில் தயாரிக்கப்பட்ட இப்படத்தை ராமச்சந்திரன் எம்.ஜி.ஆர் பிக்சர்ஸ் என்ற பதாகையின் கீழ் சக்ரபாணி மற்றும் ஆர். எம். வீரப்பனுடன் இணைந்து தயாரித்தார். திரைக்கதையை சி. குப்புசாமி, கே. சீனிவாசன், ப. நீலகண்டன் ஆகியோர் எழுதினர். உரையாடல் எழுதும் பொறுப்பை கண்ணதாசனும் ரவீந்தரும் ஏற்றனர். ஜி. கே. இராமு ஒளிப்பதிவு செய்ய, கே. பெருமாள், சி. பி. ஜம்புலிங்கம் ஆகியோர் படத்தொகுப்பை மேற்கொண்டனர். எஸ். எம். சுப்பையா நாயுடு, என். எஸ். பாலகிருஷ்ணன் ஆகியோர் படத்தின் பின்னணி இசை மற்றும் பாடல்கள் போன்றவற்றிற்கு இசையமைத்தனர். இப்படத்தில் இடம்பெற்ற "தூங்காதே தம்பி தூங்காதே", "தாடுக்காதே என்னை தடுக்காதே", "சும்மா கிடந்த நிலத்தை" மற்றும் "செந்தமிழே வணக்கம்" போன்ற பாடல்கள் பெருவெற்றி பெற்றன. 

படத்தின் முதல் பாதி கருப்பு, வெள்ளையிலும், அடுத்த பாதி கோவாகலரிலிம் எடுக்கப்பட்டது. நாடோடி மன்னன் 22, ஆகத்து, 1958 இல் வெளியானது. நேர்மறையான விமர்சனத்தையும் வரவேற்பையும் பெற்றது. இது வணிகரீதியாக வெற்றியடைந்தது. மொத்தம் ஒரு கோடியே பத்து இலட்சம் வசூலித்தது. இதன்மூலம் இராமச்சந்திரன் நடித்த மதுரை வீரன் (1956) படத்திற்குப் பிறகு ஒரு கோடி வசூலித்த இரண்டாவது தமிழ்த் திரைப்படம் என்ற பெருமையைப் பெற்றது. இது வெள்ளி விழா படமாக மாறியது. நாடோடி மன்னன் தமிழ்த் திரையுலகில் வழிபாட்டு அந்தஸ்தைப் பெற்றது. இது இராமச்சந்திரனின் நடிப்பு மற்றும் அரசியல் வாழ்க்கை இரண்டிலும் ஒரு திருப்புமுனையாக மாறியது.

நடிகர்கள்
---------

| நடிகர் | கதாபாத்திரம் |
| --- | --- |
| ம. கோ. இராமச்சந்திரன் | மன்னர் மார்த்தாண்டன் & வீரங்கன் |
| பானுமதி | மதனா |
| பி. எஸ். வீரப்பா | ராசகுரு |
| எம். என். ராஜம் | ராணி மனோகரி |
| சரோஜா தேவி | ரத்னா |
| எம். என். நம்பியார் | பிங்காளன் |
| சந்திரபாபு | சகாயம் |
| சகுந்தலா | நந்தினி |
| முத்துலட்சுமி | நாகம்மா |
| எம். ஜி. சக்கரபாணி | கார்மேகம் |
| கே. ஆர். ராம்சிங் | வீரபாகு |
| கே. எஸ். அங்கமுத்து | பாப்பா |

விமர்சனம்
---------

7.9.1958ல் ஆனந்த விகடனில் நாடோடி மன்னன் திரைப்படம் பற்றிய விமர்சனம்:-
முனுசாமியும் மாணிக்கமும் பேசிக் கொள்கின்றனர்.

வெளி இணைப்புகள்
---------------

* நாடோடி மன்னன்
* நாடோடி மன்னன் பற்றி எம். ஜி. ஆர். பரணிடப்பட்டது 2020-02-23 at the வந்தவழி இயந்திரம்





1. ↑  "Nadodi Mannan Golden Jubilee". mgrblog.. பார்த்த நாள்: 2014-09-24.
**லியோன் திரொட்ஸ்கி** (*Leon Trotsky*, உருசிய மொழி: Лeв Давидович Трóцкий, *Lev Davidovich Trotsky* நவம்பர் 7 1879 – ஆகத்து 21 1940), உக்ரேனில் பிறந்த போல்ஷெவிக் புரட்சியாளரும் மார்க்சிசக் கொள்கையாளரும் ஆவார். இவரது இயற் பெயர் *லேவ் டாவீடொவிச் புரொன்ஸ்டெயின்* (Lev Davidovich Bronstein) என்பதாகும். சோவியத் ஒன்றியத்தின் ஆரம்ப காலத்தில் ஒரு முன்னணி அரசியல்வாதியாகத் திகழ்ந்த இவர் முதலில் வெளிவிவகாரங்களுக்குப் பொறுப்பாக இருந்தார். பின்னர் செஞ்சேனை அமைப்பாளராகவும் பொறுப்பாளராகவும் இருந்தார். சோவியத் கம்யூனிஸ்ட் கட்சியின் மத்திய குழு உறுப்பினராகவும் இருந்தார்.

1920களில் ஜோசப் ஸ்டாலினுக்கும் அவரது தீவிர கொள்கைகளுக்கும் எதிராகப் போர் தொடுத்து தோல்வி கண்டார். அதன் பின்னர் அவர் கம்யூனிஸ்ட் கட்சியில் இருந்து விலக்கப்பட்டு நாடு கடத்தப்பட்டார். வெளிநாடுகளில் இருந்த படியே ஸ்டாலினுக்கெதிராக செயற்பட்டார். இறுதியாக மெக்சிக்கோவில் வைத்து சோவியத் உளவாளியான *ரமோன் மேர்காடெர்* என்பவனால் ஆகத்து 20 இல் பனிக்கோடரி ஒன்றினால் குத்தப்பட்டுப் படுகாயமடைந்தவர் அடுத்த நாள் ஆகத்து 21 இல் இறந்தார். திரொட்ஸ்கியின் கொள்கைகள் திரொட்ஸ்கியிசம் என்ற பெயரில் அழைக்கப்பட்டுவருகிறது. ஸ்டாலினிசக் கொள்கைகளில் இருந்து வேறுபட்டதாக கம்யூனிசத்தின் அடிப்படைக் கொள்கைகளுக்கு அமைவாக திரொட்ஸ்கியிசம் உள்ளது.

மேற்கோள்கள்
-----------

1. ↑  *The Great Terror: A Reassessment*, Oxford University Press, 1991, ISBN 0-19-507132-8, p.418

வெளி இணைப்புகள்
---------------

* மார்கிச்ஸ்ட்ஸ்.ஓர்க்
* ட்ரொட்ஸ்கியின் வரலாற்று சிறப்பம்சங்கள் பரணிடப்பட்டது 2007-08-22 at the வந்தவழி இயந்திரம்
* மெக்சிக்கோவில் ட்ரொட்ஸ்கியின் மனை
* ட்ரொட்ஸ்கி கொலை தொடர்பாக FBI பதிவுகள்
**எர்ணாகுளதப்பன் கோயில்** என்றும் அழைக்கப்படும் **எர்ணாகுளம் சிவன் கோயில்**, கேரளத்தின் முக்கிய கோயில்களில் ஒன்றாகும், இது கொச்சி நகரத்தின் நகரியப் பகுதியான எர்ணாகுளத்தின் மையத்தில் அமைந்துள்ளது.  சிவபெருமானுக்கு கட்டப்பட்ட இந்த கோயில், உள்ளூர் இந்து மத நம்பிக்கைகள் மற்றும் மரபுகளின்படி, நகரத்தின் கோயிலாக கருதப்படுகிறது. கேரளாவில் உள்ள பொதுவான நடைமுறையின்படி, தெய்வத்தை பயபக்தியுடன் எர்ணாகுளத்தப்பன் என்று அழைக்கின்றனர், அதாவது *எர்ணாகுளத்தின் இறைவன்*. இந்த கோயில் தர்பார் ஹால் மைதானத்திற்குள் அமைந்துள்ளது. கோயில் வரலாற்று நகரத்தின் வரலாற்றுடன் நெருக்கமான தொடர்பைக் கொண்டுள்ளது மற்றும் இது கொச்சி மகாராஜாக்களின் 7 அரச கோவில்களில் ஒன்றாகும். இந்த கோயில் இப்போது கொச்சி தேவசம் வாரியத்தின் நிர்வாகத்தில் உள்ளது. தற்போதைய வடிவத்தில் உள்ள கோயில் 1846 ஆம் ஆண்டில் திவான் ஸ்ரீ எடக்குன்னி சங்கரா வாரியாரின் தீவிரமான உதவியுடன் கட்டப்பட்டது. மேலும் கொச்சி இராச்சியத்தின் ஒரு அரச கோவிலாகவும் தகுதி உயர்தது. இந்த கோயில் 1-ஏக்கர் (4,000 m2) ) நிலத்தில் கட்டப்பட்டுள்ளது. இந்தக் கோயிலானது எட்டுமனூர் மகாதேவர் கோயில், கதுத்ருதி மகாதேவா கோயில், வைக்கம் சிவன் கோவில், செங்கன்னூர் மகாதேவர் கோயில், வடக்குநாதன் கோவில் போன்ற கேரளத்தின் முக்கிய சிவன் கோயில்களில் ஒன்றாகும்.

மேலும் காண்க
------------

* 108 சிவன் கோயில்கள்

மேற்கோள்கள்
-----------

1. ↑  "Ernakulam Shiva Temple". T.C Literary, Scientific and Charitable Societies Act XII of 1955 இம் மூலத்தில் இருந்து 26 மே 2010 அன்று. பரணிடப்பட்டது.. .

வெளி இணைப்புகள்
---------------

* http://www.ernakulathappan.com/
*
**ஆறாம் ஜார்ஜ்** ( *George VI* ஆல்பெர்ட் ஃபெரடரிக் அர்துர் ஜார்ஜ்; 14 டிசம்பர் 1895- 6 பிப்ரவரி 1952) என்பவர் ஐக்கிய இராச்சியம் மற்றும் பிரித்தானியப் பேரரசின் நிலப்பரப்புகளின் அரசராக 11 டிசம்பர் 1936 முதல் தனது இறப்பு வரை இருந்தார். இந்தியாவின் கடைசி பேரரசராகவும் (1947 வரை), அயர்லாந்தின் கடைசி அரசராகவும் (1949 வரை), பொதுநலவாய நாடுகளின் முதல் தலைவராகவும் இருந்தார்.

ஐந்தாம் ஜார்ஜின் இரண்டாவது மகனாக இருந்ததால் அரசராக முடிசூடுவார் என்று எதிர்பார்க்கப்படவில்லை. தனது இளமைக்காலத்தை அவருடைய அண்ணனான எட்வார்டின் நிழலிலேயே கழித்தார். முதலாம் உலகப்போரின் போது கடற்படையில் பணியாற்றினார். போருக்குப் பின்னர் பொது நிகழ்ச்சிகளில் கலந்து கொண்டார். 1923ம் வருடம் பெருமாட்டி எலிசபெத் போவஸ்-லயான் (Lady Elizabeth Bowes-Lyon) என்பவரை மணந்தார். அவர்களுக்கு எலிசபெத் (பின்னர் இரண்டாம் எலிசபெத்), மார்கரேத் என்று இரண்டு மகள்கள் பிறந்தனர்.

1936ம் ஆண்டு தந்தையின் மறைவுக்குப் பின்னர், ஜார்ஜின் அண்ணன் எட்வார்ட் VIII என்ற பெயரில் அரியணை ஏறினார். எனினும், ஒரு வருடத்திற்குள் வாலிஸ் சிம்ப்ஸன் என்னும் இருமுறை விவாகரத்துப் பெற்ற அமெரிக்கப் பெண்மணியை மணப்பதாக எட்வார்ட் தன் ஆசையை வெளிப்படுத்தினார். ஆனால் பிரிட்டனின் பிரதமராக இருந்த ஸ்டான்லி பால்ட்வின் அப்பெண்ணை மணந்தபின் அரசராக இருக்க முடியாது என்று எட்வார்டிடம் அறிவுறுத்தினார். அதனால் அப்பெண்ணை மணப்பதற்காக தனது தம்பியிடம் அரசாட்சியை ஒப்படைத்தார். ஆகவே, விண்ட்ஸர் குடியின் மூன்றாம் மன்னராக ஆறாம் ஜார்ஜ் அரியணை ஏறினார்.

குறிப்புகள்
-----------

1. ↑   22 ஜூன் 1948 வரை இந்தியாவின் பெயரிடப்பட்ட பேரரசராக ஆறாம் ஜார்ஜ் தொடர்ந்தார்.
**தூத்துக்குடி - நாசரேத் திருமண்டலம்** தமிழ்நாட்டிலுள்ள தூத்துக்குடி மாவட்டத்தை தலைமையிடமாகக் கொண்டு இயங்கும் தென்னிந்திய திருச்சபையின் மறைமாவட்டங்களில் ஒன்றாகும். *தென்னிந்திய திருச்சபை* என்பது தமிழ்நாடு, ஆந்திரா, கர்நாடகா, கேரளா மற்றும் இலங்கையின் யாழ்ப்பாணம் பகுதியை உள்ளடக்கிய திருச்சபைகளின் கூட்டமைப்பாகும். இதில் மொத்தம் 24 திருமண்டலங்கள் (டயோசீசன்) உள்ளன. அவற்றில் தூத்துக்குடி பிஷப் கால்டுவெல் திருச்சபை, சாயர்புரம் போப் திருச்சபை, நாசரேத் மெர்க்காசிஸ் திருச்சபை, கோவில்பட்டி ரேக்லாண்ட் திருச்சபை, சாத்தான்குளம் திருச்சபைமற்றும் மெய்ஞானபுரம் திருச்சபை உள்ளிட்ட 6 சபைமன்றங்களையும், 106 சேகர மன்றங்களையும் உள்ளடக்கியது இந்த தூத்துக்குடி-நாசரேத் திருமண்டலம் ஆகும். இத்திருமண்டலத்தின் பேராலயமாக தூய யோவான் பேராலயம், நாசரேத் விளங்குகின்றது.

வரலாறு
------

தூத்துக்குடி -நாசரேத் திருமண்டலம் 2003 ஆம் ஆண்டு திருநெல்வேலி திருமண்டலத்திலிருந்து பிரிக்கப்பட்டு செயல்பட்டு வருகின்றது.

திருமண்டல பேராயர்கள்
--------------------

* அருட்திரு. டாக்டர் - J.A.B ஜெபசந்திரன் (2006-2013)
* அருட்திரு. S.E.C. தேவசகாயம் (2014 - 2022)

இத்திருமண்டலத்தின் நிர்வாகத்தில் ஏற்பட்ட பல்வேறு குளறுபடிகள் மற்றும் நீதிமன்ற வழக்குகள் காரணமாக பேராயர் யாரும் இன்னமும் நியமிக்கப்படாமல், பொறுப்பு பேராயர்கள், நீதிமன்றத்தின் மூலம் நியமிக்கப்பட்ட ஆணையர்கள் மற்றும் சினாட் மூலம் நியமிக்கப்பட்ட பொறுப்பாளர்களுமே நிர்வகித்து வருகின்றனர்.

தூத்துக்குடி - நாசரேத்து திருமண்டல புள்ளியியல்
----------------------------------------------

* மொத்த ஞானஸ்நானம் பெற்றவர்கள் : 1,62,858
* மொத்த  திருசபையார் எண்ணிக்கை  : 1,17,898
* மொத்த போதகர்கள் எண்ணிக்கை  : 109
* மொத்த எண்ணிக்கை : 513
* மொத்த தேவாலயங்களில் எண்ணிக்கை  : 104
* மொத்த சபைகளின் எண்ணிக்கை  : 6
* மொத்த நிறுவனங்களின் எண்ணிக்கை  : 44
* மொத்த தொடக்க பள்ளிகளின் எண்ணிக்கை : 242

மேற்கோள்கள்
-----------


1. ↑  "தென்னிந்திய திருச்சபை , தூத்துக்குடி-நாசரேத் திருமண்டலத்தின் 48-வது செயற்குழு கூட்டம்". .
2. ↑  "திருப்பி அனுப்பப்பட்ட பிரதம பேராயர்". .
3. ↑  "திரிசங்கு நிலையில் தூத்துக்குடி-நாசரேத் திருமண்டலம்". .
**சீற்றா** (*Zeta*, கிரேக்கம்: *ζήτα*) அல்லது **சீட்டா** (தமிழக வழக்கு) என்பது கிரேக்க நெடுங்கணக்கின் ஆறாவது எழுத்து ஆகும். கிரேக்க எண்களில் இவ்வெழுத்தானது ஏழு என்ற பெறுமானத்தை உடையது. பினீசிய எழுத்தான சயினிலிருந்தே (Zayin) சீற்றா பெறப்பட்டது. சீற்றாவிலிருந்து தோன்றிய எழுத்துகள் உரோம எழுத்து *Z*, சிரில்லிய எழுத்து З என்பனவாகும்.

பெயர்
-----

ஏனைய கிரேக்க எழுத்துகளைப் போல் இவ்வெழுத்து பினீசிய எழுத்தின் பெயரிலிருந்து தனது பெயரை எடுக்கவில்லை. பீற்றா, ஈற்றா, தீற்றா என்பன போன்ற ஒலியுடன் சீற்றா என்ற பெயரைப் பெற்றுள்ளது.

சீற்றா என்பது உரோம எழுத்து *Z*ஐக் குறிக்கவும் பயன்படுத்தப்படுகின்றது.

பயன்பாடுகள்
-----------

### எண்

கிரேக்க எண்களில், அல்ஃபா, பீற்றா, காமா, தெலுத்தா, எச்சைலன் முதலியவை முறையே ஒன்று, இரண்டு, மூன்று, நான்கு, ஐந்து ஆகிய பெறுமானங்களைக் குறி்த்தாலும் சீற்றா என்பது வேறுபட்டு ஏழு என்ற பெறுமானத்தையே குறிக்கிறது. திகம்மா என்ற எழுத்தே ஆறு என்ற பெறுமானத்தை உடையது.

### கணிதம்

கணிதத்தில் இரீமன் சீற்றாச் சார்பியத்தைக் குறிப்பதற்குச் சீற்றா பயன்படுத்தப்படுகின்றது.

### வானியல்

சீற்றாப் புயல் எனும் பெயர் 2005 அத்திலாந்திக்குப் புயற்காலநிலையின்போது பயன்படுத்தப்பட்டது.

மேற்கோள்கள்
-----------

1. ↑  கிரேக்க நெடுங்கணக்கு (ஆங்கில மொழியில்)
2. ↑  கிரேக்க எண்கள் (ஆங்கில மொழியில்)
3. ↑  கிரேக்க எண் முறைமைகள் (ஆங்கில மொழியில்)
4. ↑  ["பண்டைய கிரேக்க எண்கள் (ஆங்கில மொழியில்)" இம் மூலத்தில் இருந்து 2012-06-16 அன்று. பரணிடப்பட்டது.. .  பண்டைய கிரேக்க எண்கள் (ஆங்கில மொழியில்)]
5. ↑  2005-சீற்றாப் புயல் (ஆங்கில மொழியில்)
*மேலும் தகவல்களுக்கு: அணிலாடி ஊராட்சி* 
**அணிலாடி கிராமம்**, இந்தியாவில், தமிழ்நாட்டில், விழுப்புரம் மாவட்டம், செஞ்சி வட்டத்தில் அமைந்துள்ளது. செஞ்சி மற்றும் திண்டிவனத்திற்கு மிக அருகில் அமைந்துள்ளது. இந்த கிராமத்தில் இந்து மற்றும் கிறித்தவ மதத்தைச் சார்ந்த மக்கள் வசிக்கின்றனர். இவர்கள் தமிழ் மொழி பேசுகின்றனர். இந்த ஊரில் புகழ் பெற்ற தூய இதய ஆண்டவர் ஆலயம் அமைந்துள்ளது. அணிலாடி கிராமம் எரம்பட்டு, கொட்டாரம் மற்றும் அணிலாடியை உள்ளடக்கியதாகும். பல்வேறு சமூகத்தைச் சேர்ந்த மக்கள் ஒற்றுமையுடன் இவ்வூரில் வசித்து வருகின்றனர்.

பள்ளி மற்றும் மருத்துவமனைகள்
----------------------------

இந்த ஊரில் ஒரு ஆரம்பப் பள்ளியும், தூய இதய மேனிலைப்பள்ளியும் (*Sacred Heart Higher Secondary School*) அமைந்துள்ளன. ஒரு அரசு சுகாதார நிலையமும், தனியார் மருத்துவமனையும் உள்ளன.

போக்குவரத்து
------------

அணிலாடி கிராமத்திற்கு செஞ்சி, திண்டிவனம் மற்றும் விழுப்புரத்தில் இருந்து நேரடிப் பேருந்து போக்குவரத்து உள்ளது. அரசு மற்றும் தனியார் பேருந்துகள் இயக்கப்படுகின்றன. அருகிலுள்ள தொடர் வண்டி நிலையம் திண்டிவனம் மற்றும் விழுப்புரம் ஆகும். அருகிலுள்ள விமான நிலையம் சென்னை ஆகும்.

தொழில்
------

இங்குள்ள மக்கள் விவசாயத்தை முக்கிய தொழிலாகக் கொண்டுள்ளனர். இவ்வூரில் ஆசிரியர்களும், ராணுவத்தினரும் குறிப்பிடத்தக்க அளவில் உள்ளனர்.

சான்றுகள்
---------

1. ↑  "அணிலாடி கிராமத்தினர் மறியல் செய்ய முடிவு".. பார்த்த நாள்: 23 திசம்பர் 2015.
2. ↑  "அணிலாடி தூய இதய ஆண்டவர் ஆலயப் பெருவிழா கொடியேற்றம்".. பார்த்த நாள்: 23 திசம்பர் 2015.
ஆரஞ்சு நிறத்தில் வட இந்திய மண்டலக் குழுவின் கீழ் உள்ள மாநிலங்கள்
**வடக்கு மண்டல குழு** (*Northern Zonal Council*) என்பது, ஒரு மண்டல சபை ஆகும். இந்த மண்டலத்தில் சண்டிகர், தேசிய தலைநகர் டெல்லி, அரியானா, இமாச்சலப் பிரதேசம், சம்மு காசுமீர், பஞ்சாப், இராசத்தான் ஆகிய மாநிலங்களை உள்ளடக்கிய ஒரு மண்டலக் குழுவாகும். 1956 இந்திய மாநில மறுசீரமைப்புச் சட்டம் அடிப்படையில் உருவாக்கப்பட்ட மண்டலக் குழுக்களில் இதுவும் ஒன்றாகும். மண்டலத்திலுள்ள மாநிலங்களிடையே உள்ள பிணக்குகளை தீர்த்து வைப்பதற்கும், நல்லிணக்கம் ஏற்படுத்துவதற்கும் மாநிலங்களுக்கு தேவையான ஆலோசனைகள் கூறுவதும் இம் மண்டலக் குழுக்களின் பணியாகும்.

இந்திய மாநிலங்களில் ஒத்துழைப்பை ஊக்குவிப்பதற்கான ஒரு முழுமையான ஆலோசனை குழுவாக செயல்பாடுவதோடு மாநிலங்களுக்குள் இருக்கும் பொது நல விவகாரங்களுக்கும் இக்குழுக்கள் ஆலோசனை வழங்குவதாகும். 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதி யின் படி,  ஐந்து மண்டல  குழுக்கள் அமைக்கப்பட்டன.

மேலும் காண்க
------------

* வடகிழக்கு மண்டல குழு
* மத்திய மண்டல குழு
* கிழக்கு மண்டல குழு
* மேற்கு மண்டல குழு
* தெற்கு மண்டல குழு

மேற்கோள்கள்
-----------

1. ↑  "காப்பகப்படுத்தப்பட்ட நகல்" இம் மூலத்தில் இருந்து 2012-04-15 அன்று. பரணிடப்பட்டது.. .
2. ↑
3. ↑
**சம்வர்த்தனம்** அல்லது **கல்வி முடித்தல் சடங்கு** (*Samavartana* (சமக்கிருதம்: समावर्तन, இந்து சமயத்தவர் செய்ய வேண்டிய 16 சடங்குகளில் ஒன்றாகும். 12 அல்லது 21 ஆண்டுகள் குருவிடம் கல்வி பயின்று முடித்த மாணவர்கள் குருகுலத்திலிருந்து விடைபெறும் நாள் மற்றும் திருமணத்திற்கு தயாராகும் சடங்கு ஆகும். இந்த சடங்கின் இறுதியில் மானவர்கள் குருவுக்கு குரு தட்சணை வழங்குவர்.

பிரம்மசார்ய பருவத்திலிருந்து கிரகஸ்த பருவத்திற்கு செல்லத் தயாராக இருப்பவர்கள் எடுத்துக் கொள்ள உறுதிமொழிகள் குறித்து தைத்திரீய உபநிடதம் அறம், பொருள், இன்பம் அடைவதற்கு கீழ்கண்டவற்றை கடைபிடிங்கள் எனக்கூறுகிறது.

> 
> சத்தியத்திலிருந்து ஒருபோதும் தவறாதே,  
> 
> தர்மத்தை விட்டு ஒருபோதும் தவறாதே  
> 
> உங்கள் நல்வாழ்வை ஒருபோதும் புறக்கணிக்காதீர்கள்,  
> 
> உங்கள் ஆரோக்கியத்தை ஒருபோதும் புறக்கணிக்காதீர்கள்,  
> 
> உங்கள் செழிப்பை ஒருபோதும் புறக்கணிக்காதீர்கள்,  
> 
> தன்னைப் பற்றிய ஆய்வு மற்றும் வேதங்களின் வெளிப்பாட்டை ஒருபோதும் புறக்கணிக்காதீர்கள்.
> 
> 
> 

> 
> தாய் யாருக்கு கடவுளாக இருக்கிறாரோ, அவருக்கு தந்தையாக இருங்கள்.  
> 
> ஒரு **ஆச்சாரியர்** (ஆன்மீக வழிகாட்டி) கடவுளைப் போன்றவர்  
> 
> விருந்தாளி கடவுளைப் போல் இருப்பவராக கருதுங்கள்.
> 
> 
>

இதனையும் காண்க
--------------

* கர்ப்பதானம்
* பும்சவனம்
* வளைகாப்பு எனும் சீமந்தம்
* ஜாதகர்மா
* பெயர் சூட்டுதல்
* நிஷ்கிரமானம்
* அன்னப்பிரசன்னம்
* முடி காணிக்கை
* காதணி விழா
* வித்தியாரம்பம்
* உபநயனம்
* மீசை மழித்தல்

மேலும் படிக்க
-------------

* Pandey, Rajbali (1969), *Hindu Saṁskāras: Socio-Religious Study of the Hindu Sacraments* (Second Revised ed.), Delhi: Motilal Banarsidass, ISBN 81-208-0434-1
* Samavartana, Snāna PV Kane, History of Dharmasastras, pages 407-417

மேற்கோள்கள்
-----------

1. ↑  For definition of Samāvartana, and alternate term Snāna, see: Pandey 1969, ப. 146.
2. ↑  PV Kane, Samskara, Chapter VII, History of Dharmasastras, Vol II, Part I, Bhandarkar Oriental Research Institute, pages 405-408
3. ↑  PV Kane, Snana or Samavartana, Chapter VII, History of Dharmasastras, Vol II, Part I, Bhandarkar Oriental Research Institute, pages 406-409
**மகேந்திர ஆர்தியா** (*Mahendra Hardia*) (பிறப்பு ஆகஸ்ட் 22, 1953) மத்தியப் பிரதேசத்தின் இந்தூர் தொகுதி 5 லிருந்து தற்போதைய சட்டமன்ற உறுப்பினர் ஆவார். அவர் இந்தூரின் எண். 5 தொகுதியில் இருந்து மூன்றாவது முறையாக தேர்ந்தெடுக்கப்பட்டார். கர்ப்பிணிப் பெண்களுக்கு சுகாதார வசதிகளை வழங்குவதற்காக மத்தியப் பிரதேச அரசாங்கத்தின் திட்டமான ஜனனி சுரக்சா யோஜனாவைச் செயல்படுத்துவது, முன்னாள் சுகாதார அமைச்சராக இருந்த அவரது குறிப்பிடத்தக்க பணிகளில் அடங்கும்.[  ]

தொடக்க கால வாழ்க்கை மற்றும் கல்வி
---------------------------------

ஆர்தியா இந்தூரில் ஒரு தொழிலதிபரான கேவல் சந்த் ஆர்தியாவிற்குப் பிறந்தார். அவர் தனது கல்வியை இந்தூரில் ஹோல்கர் கல்லூரியில் பயின்று இளங்கலை அறிவியல் பட்டப்படிப்பை முடித்தார். பின்னர் அவர் இந்தூர் பல்கலைக்கழகத்தில் (தற்போது தேவி அஹில்யா பல்கலைக்கழகம் என்று அழைக்கப்படுகிறது) தனது முதுகலைப் பட்டத்தை முடித்தார்.

அரசியல் வாழ்க்கை
----------------

ஆர்தியா இந்தூர் பல்கலைக்கழகத்தில் இளைஞர் தலைவராக தனது வாழ்க்கையைத் தொடங்கினார். பின்னர் அவர் பாரதிய ஜனதா கட்சியில் சேர்ந்தார் மற்றும் சிவராஜ் அரசாங்கத்தில் சுகாதார அமைச்சராக பதவி உயர்வு பெற்றார்.[  ]

மேற்கோள்கள்
-----------

1. ↑  "Biography: Mahendra Hardia". .
சுவிச்சர்லாந்து நாட்டின் சூரிச்சில், 1937ஆம் ஆண்டு தயாரிக்கப்பட்ட சுழற்சியலைவி
கதிரியக்க சிகிச்சைமுறையில் பயன்படும் ஒரு தற்கால சுழற்சியலைவி
**சுழற்சியலைவி** (ஆங்கிலம்: Cyclotron) ஒரு வகைத் துகள் முடுக்கி ஆகும். இச்சுழற்சியலைவியானது மின்னூட்டம் பெற்ற துகள்களை, உயர்ந்த ஆற்றலைப் பெறுமாறு முடுக்க உதவும் அமைப்பாக விளங்குகிறது.

தத்துவம்
--------

காந்தப்புலத்திற்குச் செங்குத்தான திசையில் மின்னூட்டம் பெற்ற துகள் இயங்கும்போது செயல்படும் லொரென்ஸ் விசை, துகளை வட்டப் பாதையில் இயங்கச் செய்கிறது. இத்தத்துவத்தின் அடிப்படையாகக் கொண்டே சுழற்சியலைவி செயல்படுகிறது.

அமைப்பு
-------

லாரன்சின் காப்புரிமையில்(1934ம் வருடம்) தரப்பட்ட சுழற்சியலைவியின் அமைப்பு விளக்கப்படம்
இதில் உள்ளீடற்ற உலோக உருளை 1,2 இரு பகுதிகளாகப் பிரிக்கப்பட்டு வெற்றிட அறையில் வைக்கப்பட்டு உள்ளது. இவ்வரையுருளைகள் (dees) இரண்டும் சற்று இடைவெளி விட்டு வைக்கப்பட்டு இடையே அயனிமூலம் வைக்கப்படுகிறது. இவ்வமைப்பு வலிமையான மின்காந்தத் துருவங்களுக்கு இடையே வைக்கப்படுகிறது. இவ்வரையுருளைகள் உயர்-அதிர்வெண் அலையியற்றியுடன் இணைக்கப்பட்டுள்ளன.

செயல்பாட்டு முறை
----------------

***q*** மின்னூட்டமும் , ***m*** நிறையும் கொண்ட நேர் மின் அயனி, மூலத்திலிருந்து வெளிப்பட்டால் , அந்தக் கணத்தில் எதிர் மின்னூட்டம் பெற்ற அரையுருளையால் ஈர்க்கபடும். செங்குத்தாகச் செயல்படும் காந்த விசையால் துகள் வட்டமான பாதையில் இயங்கும். அரையுருளைகளுக்கு இடைப்பட்ட பகுதியினை அயனி அடையும்போது, அரையுருளைகளின் துருவம் மாறுபடும். எனவே துகள், மீண்டும் அடுத்த அரையுருளையினுள் அதிக வேகத்துடன் ,அதிக ஆரம் கொண்ட சுருள்வில் பாதையில் இயங்கும்.

அயனியானது அரையுருளைகளின் விளிம்பிற்கு அருகே சென்றவுடன் விலக்கத்தகடுகள் மூலம் வெளியேற்றப்படும். இந்த உயர்-ஆற்றல் துகளை , தேவையான இலக்கின் மீது மோதச் செய்யலாம்.
**சர்பராஸ் அகமது** (*Sarfaraz Ahmad*), இந்தியாவின் ஜார்கண்ட் சட்டமன்றத்தின் நடப்பு உறுப்பினரும், ஜார்க்கண்ட் முக்தி மோர்ச்சா கட்சியின் அரசியல்வாதியும் ஆவார். இவர் கண்டே சட்டமன்றத் தொகுதியிலிருந்து 1980 மற்றும் 2009ம் ஆண்டுகளில் இந்திய தேசிய காங்கிரசு கட்சி சார்பாக தேர்தெடுக்கப்பட்டவர். 2019ம் ஆண்டில் ஜார்கண்ட் முக்தி மோர்ச்சா சார்பில் அதே தொகுதியில் போட்டியிட்டு வென்றவர்.1984ல் மக்களவைத் தேர்தலில் இந்திய தேசிய காங்கிரஸ் சார்பில் கிரீடீஹ் மக்களவைத் தொகுதியிலிருந்து மக்களவை உறுப்பினராக தேர்ந்தெடுக்கப்பட்டார்.

பதவி விலகல்
-----------

1 சனவரி 2024 அன்று சொந்த காரணங்களுக்காக சட்டமன்ற உறுப்பினர் பதவியிலிருந்து விலகினார்.

விமர்சனங்கள்
------------

நில மோசடி வழக்கில் ஜார்கண்ட் மாநில முதலமைச்சர் ஹேமந்த் சோரனுக்கு அமலாக்க இயக்குநரகத்தின் 7வது அழைப்பாணை அனுப்பிய ஒரு நாள் கழித்து, 1 சனவரி 2024 அன்று சர்ஃபராஸ் அகமது சட்டமன்ற உறுப்பினர் பதவியிலிருந்து விலகியது குறிப்பிடத்தக்கது. முதல்வர் ஹேமந்த் சோரனின் மனைவி *கல்பனா சோரன்* காண்டே சட்டமன்றத் தொகுதியில் நடைபெறும் இடைத்தேர்தலில் போட்டியிட வசதியாக சர்பராஸ் அகமது தனது சட்டமன்ற உறுப்பினர் பதவி விலகியதாக மாநில பாரதிய ஜனதா கட்சி குற்றம் சாட்டியள்ளது.

மேற்கோள்கள்
-----------

1. ↑  "Dr Sarfraz Ahmad(JMM):Constituency- GANDEY(GIRIDIH ) - Affidavit Information of Candidate:". .
2. ↑  "Dr Sarfaraz Ahmad(Indian National Congress(INC)):Constituency- Gandey(Giridih) - Affidavit Information of Candidate:". .
3. ↑  "Gandey Election Results 2019 Live Updates: Dr Sarfraz Ahmad of JMM Wins" (in en). 2019-12-23. .
4. ↑  JMM MLA Sarfaraz Ahmad Resigns From Jharkhand Assembly Citing Personal Reasons
5. ↑  ஜார்க்கண்ட் எம்எல்ஏ ராஜினாமா
6. ↑  ஜார்கண்ட் எம் எல் ஏ பதவி விலகல்: ஜார்கண்ட் அரசுக்கு நெருக்கடியா?
7. ↑  JMM MLA’s surprise resignation sparks buzz as ED keeps up heat on CM Soren
**வெளிசந்தை நடவடிக்கை** (**OPEN MARKET OPERATION**) ஒரு நாட்டின் மத்திய வங்கி அதன் பணப்புழக்கத்தை, திறந்த வெளிச்சந்தையில் அதிகரிக்கும் அல்லது குறைக்கும் நடவடிக்கை செயல்பாடு ஆகும்.  இதன்படி ஒரு வங்கிக்கோ அல்லது வங்கிகளின் குழுவிற்க்கோ வழங்குவதற்கான (அல்லது எடுத்துக் கொள்ளும்) ஒரு நடவடிக்கையாகும். இதனைக்கொண்டு வங்கிகள் திறந்த சந்தையில் அரசாங்க பத்திரங்களை (அல்லது பிற நிதி சொத்துக்களை) வாங்கலாம் அல்லது விற்கலாம்.

நாணயக் கொள்கையை செயல்படுத்துவதற்காக மத்திய வங்கி வெளிசந்தை நடவடிக்கைகளையே (OMO) முதன்மை வழிமுறையாக பயன்படுத்துகிறது. இதன் வழியாக ஒரு வணிக வங்கியுடன் ரெப்போ அல்லது பாதுகாப்பான கடன் பரிவர்த்தனையில் ஈடுபடலாம்: மத்திய வங்கி ஒரு வரையறுக்கப்பட்ட காலத்திற்கு பணத்தை வைப்புத்தொகையாக வழங்கலாம். அல்லது ஒரு தகுதிவாய்ந்த சொத்தை (அரசாங்க பத்திரங்களையோ அல்லது மற்றவைகளையோ) பிணைய ஒத்திசைவாக எடுத்துக்கொள்கிறது

நோக்கம்
-------

திறந்த வெளிசந்தை நடவடிக்கைகளின் ஒரு முக்கிய நோக்கம் - வணிக வங்கிகளுக்கு பணப்புழக்கத்தை வழங்குவதைத் தவிர, சில நேரங்களில் வணிக வங்கிகளிடமிருந்து உபரி பணப்புழக்கத்தை எடுத்துக்கொள்வதைத் தவிர - குறுகிய கால வட்டி விகிதத்தில் செல்வாக்கு செலுத்துவதாகும். மேலும் அந்நிய செலாவணியை நங்கூரமாகக் கொண்டு இயங்கும் நாடுகளுக்கு, இந்த திறந்த சந்தை செயல்பாடுகள், அந்நிய செலாவணி சந்தையில் நேரடி தலையீடுடாக அமைந்து, மத்திய வங்கிகள் விரும்பிய பரிமாற்ற வீதத்தை பராமரிக்கவும் இது முக்கியமான கருவியாக இருக்கிறது.

மத்திய வங்கிப் பணம் தற்போது காகிதம் அல்லது நாணயங்கள் (பெளதிக பணம்) வடிவத்தில் இல்லாமல் மின்னணு பதிவுகள் (மின்னணு பணம்) வடிவத்தில் இருப்பதால், மத்திய வங்கியில், ஒரு வங்கி தனது இருப்புக் கணக்கில் வைத்திருக்கும் மின்னணு பணத்தின் அளவை அதிகரிப்பதன் மூலமோ அல்லது குறைப்பதன் மூலமோ (வரவு அல்லது செலவு) திறந்த சந்தை நடவடிக்கைகளை நடத்த முடியும். ஒரு நேரடி பணம் செலுத்தும் வங்கி தனது மின்னணு பணத்தின் ஒரு பகுதியை ரூபாய் நோட்டுகள் அல்லது நாணயங்களுக்கு எதிராக மாற்றக் கோராவிட்டால், இதற்கு பதிலாக புதிய பெளதிக நாணயத்தை அல்லது நோட்டுகளை உருவாக்க வேண்டிய அவசியமில்லை.

மேற்கோள்கள்
-----------

1. ↑  Baker, Nick; Rafter, Sally (16 June 2022). "An International Perspective on Monetary Policy Implementation Systems | Bulletin – June 2022" (in en-AU). Reserve Bank of Australia. .
2. ↑  "Fixed exchange rate policy" (in en). .
3. ↑  Jeff (2013-09-17). "Federal Reserve: How and Why Do They Change Interest Rates?". *Trader Brains Blog* (www.radbrains.com). .
**எஸ். ஏ. ராஜ்கண்ணு** என்பவர் ஒரு இந்திய தமிழ்த் திரைப்பட தயாரிப்பாளராவார். இவர் பாரதிராஜா, பாக்யராஜ், ராதிகா, ராஜேஷ் உள்ளிட்ட திரைப்படக் கலைஞர்களை அறிமுகப் படுத்தியவராவார்.

துவக்க கால வாழ்க்கை
-------------------

எஸ். ஏ. ராஜ்கண்ணு தமிழ்நாட்டின், பொள்ளாச்சி அருகே உள்ள சேரிப்பாளையம் என்ற ஊரைச் சேர்ந்தவர். இவருடன் ஆறு அண்ணன்களும் ஒரு தங்கையும் பிறந்தனர். எஸ். ஏ. ராஜ்கண்ணு பத்தாம் வகுப்பு வரை படித்தார். பள்ளியில் படிக்கும் போது விளையாட்டுகளில் ஆர்வம் உள்ளவராக மாவட்ட அளவிலான விளையாட்டுப் போட்டிகளில் கலந்துகொண்டுள்ளார். பத்தாம் வகுப்பிற்குப் பிறகு படிப்பில் ஆர்வம் இல்மாததால் வணிகத்தில் ஈடுபடத் தொடங்கினார். முதலில் தேங்காய் வணிகம் செய்த இவர் பின்னர் டூரிங் டாக்கிஸ் திரையரங்கின் உரிமையாளராக ஆனார்.

திரைப்பட தயாரிப்பாளரான பொள்ளாச்சி ரத்தினம் என்பவரின் இரு தங்கைகளில் ஒரு தங்கையை ராஜ் கண்ணுவின் அண்ணன் சிவசுப்பிரமணியனும், மற்றொரு தங்கையை ராஜ் கண்ணுவும் மணந்தனர். பின்னர் பொள்ளாசி ரத்தினமும் சிவசுப்பிரமணியனும் இணைந்து திரைப்படங்களைத் தயாரிக்கத் தொடங்கினர். அவர்களைப் பார்த்து ராஜ் கண்ணுவுக்கும் திரைப்படங்களைத் தயாரிக்க ஆசை கொண்டார். மைத்துனரிடமும், அண்ணனிடமும் தன் ஆசையை ராஜ்கண்ணு வெளிப்படுத்தியபோது அவர்கள் அவரது ஆசையை ஏற்க மறுத்தனர்.

திரைப்பட தயாரிப்பாளராதல்
------------------------

ஒரு சமயம் பொள்ளாச்சி ரத்தினமும், சிவசுப்பிரமணியனும் தயாரித்த தலைப்பிரசவம் என்ற படப்பிடிப்பை வேடிக்கைப் பார்க்க ராஜ் கண்ணு வந்தார். அப்படத்தில் உதவி இயக்குநராக பாரதிராஜா பணியாற்றிவந்தார். சுறுசுறுப்பாக பணியாற்றிவந்த பாரதிராஜா இவரைக் கவர்ந்தார். பாரதிராஜாவை அழைத்து அவரிடம் ஏதாவது கதை உள்ளதா என்று ராஜ் கண்ணு வினவினார். பாரதிராஜா கூறிய மூன்று கதைகளில் *மயிலு* என்ற கதை ராஜ்கண்ணுவுக்குப் பிடித்துப் போனது. ராஜ்கண்ணு தன் மனைவியின் நகைகள், நிலபுலன்களை விற்று *மயிலு* கதையை பதினாறு வயதினிலே என்ற படமாக 4.75 இலட்சம் செலவில் எடுத்தார். படத்தை யாரும் வாங்க முன்வராததால் தானை துணிந்து படத்தை வெளியிட்டார். படம் மிகப் பெரும் வெற்றியை ஈட்டி பலமடங்கு இலாபத்தை ஈட்டியது. அதன் பிறகு 12 படங்களை ராஜ் கண்ணு தயாரித்தார். 

1981 இல் அர்த்தங்கள் ஆயிரம் என்ற படத்தை தயாரித்து இயக்கினார். அது மிகப்பெரிய தோல்விப்படமாக ஆனது. கையில் இருந்த பணம் கரைந்து கடனில் சிக்கினார். அதன் பின்னர் பாக்யராஜ் இவருக்கு எங்க சின்ன ராசா படத்தை இயக்கி நடித்துக் கொடுத்தார். இருந்தும் கடனில் இருந்து முழுமையாக மீள முடியாமல் தவித்தார். ராஜேஷ் மூலமாக ராஜ்கண்ணுவின் நிலையை அறிந்த கமல்ஹாசன் ராஜ்கண்ணுவுக்கு மகாநதி படத்தை நடித்துக் கொடுதார் அதன் பிறகே இவர் கடன்களில் இருந்து விடுபட்டார்.

இறப்பு
------

சென்னையின் புறநகரில் வசித்துவந்த ராஜ்கண்ணு உடல் நலக் குறைவால் இறந்தார்.

மேற்கோள்கள்
-----------

1. ↑  "அஞ்சலி: எஸ்.ஏ.ராஜ்கண்ணு". 2023-07-21. `{{cite magazine}}`: Cite magazine requires `|magazine=` (help); Text "சவாலைச் சாதனையாக மாற்றியவர்!" ignored (help)

வெளி இணைப்புகள்
---------------